Sport – Hoërskool Jim Fouché
Jim Fouché Sportinstituut
JF se oefensentrum is in sy tiende bestaansjaar. Ons beskik oor 'n fisioterapeut wat 'n spreekkamer bedryf. 'n Nuwe voltydse Biokinetikus is aangestel. Kondisioneringsafrigters van die Universiteit van die Vrystaat, tesame met ETA Kollege, help om toe te sien dat die leerders hul oefenprogramme korrek volg.
Die video-analiselokaal is ten volle toegerus sodat video-ontledings kan plaasvind.
Die FSSSI het 'n groot borgskap van byna R100 000 se toerusting aan die gimnasium geskenk. Leerders het die jaar die oefensentrum ten volle benut. Ons beoog om spelers in die "afseisoen" self te evalueer. Die leerders sal van oefenprogramme voorsien word om hulle voor te berei vir die nuwe seisoen.
Die invloed van die oefensentrum ten opsigte van die uitslae van ons atlete en sportspanne kan duidelik waargeneem word.
Op die Sonebyeenkoms is 63 plekke (1ste – 3de) behaal, waarvan 32 eerste plekke was.
Elf atlete is in Vrystaatspanne opgeneem. Vier goue medaljes, tien silwer medaljes en vier brons medaljes word verwerf.
Die astro is, behalwe vir afrigting en wedstryde, ook vir 'n 7's-toernooi en ander toernooie in die stad benut. Met die aanbring van die ligte word die astro nou tot sy maksimum benut.
Vanjaar het ons vyftien spanne vir die liga ingeskryf.
Ons spanne het aan die volgende inters deelgeneem, nl. Voortrekker, Witteberg, Diamantveld en Sentraal. Ons het ook aan Fichardtpark se sportdag deelgeneem.
22 seuns en 14 dogters is vir die SVS-spanne gekies wat landswyd aan verskeie toernooie gedurende die Junie-vakansie deelgeneem het.
Ons het vanjaar in 'n groot aantal semi-wedstryde gespeel wat 'n bewys is dat die astro 'n groot rol in die verbetering van die spelers se hokkievaardighede speel.
Die o/18 seuns- en dogters-, o/16 seuns- en o/14 seuns- en dogterspanne het gedurende die Aprilvakansie na George getoer, waar hulle aan verskillende toernooie deelgeneem het. Die o/16 dogterspan het aan die Eunice en St. Mary's toernooie deelgeneem.
JF het vanjaar drie skaakspanne vir die Bloemfonteinliga ingeskryf, nl. o/19A-, o/19C- en o/17A-span.
Die o/19A-span het derde in die liga geeïndig en twee van ons spelers was bordpryswenners.
Vier skaakspelers is in die Vrystaat Skaakspan ingesluit.
Twee leerders word ingesluit in die provinsiale A-span, een leerder in die B-span en drie leerders in die C-span na die Swartbal Nasionale Kampioenskappe.
Een leerder word in die 9-Bal Nasionale span ingesluit en verwerf Proteakleure nadat sy as die SA-Kampioen gekroon is.
Twee leerders verwerf 'n derde plek tydens die SA Nasionale Snoeker Kampioenskap.
Drie spanne het aan verskillende ligas in die stad deelgeneem. Daar was een dogter- en twee seunspanne.
Drie leerders is ingesluit in die Vrystaatspan wat aan die SA-Kampioenskap in Potchefstroom deelgeneem het.
Een atleet word ingesluit in die Suid-Vrystaatspan na die SA-Kampioenskap in die Paarl.
Vyf leerders word vir die O/19A-Vrystaatspan gekies en ses vir die O/19B-span.
Vyf leerders word vir die O/15A-Vrystaatspan gekies en een leerder vir die O/15C-span.
Vier leerders verteenwoordig Suid-Afrika in die o/15-span wat in Mauritius deelneem.
Een leerder word in die SA Seniorspan ingesluit.
Die dogters A-span behaal 'n eerste plek tydens die SA's.
Die seuns A-span behaal 'n tweede plek tydens die SA's.
JF se trompoppies is vanjaar as wenners van die Vrystaatliga, aangebied deur FSMCA, aangewys.
Hiermee het hulle ook gekwalifiseer vir die Elite Liga tydens SAMCA se Nasionale Kompetisie. Die "Non-Pom"-groep het 'n tiende plek, die "Small Drill"-groep 'n tiende plek, die "Large Drill"-groep 'n tiende plek en die "Baton"-groep 'n negende plek behaal. Ons hoofleidster het ook 'n negende plek behaal.
Tien van ons trompoppies is in die Vrystaatspan opgeneem wat teen die ander provinsiale spanne deelgeneem het.
Daar was hierdie jaar 13 spanne wat aan die liga deelgeneem het. Die eerste span en 0/16 A span toer na George gedurende die Aprilvakansie.
Die eerste span neem ook aan die einde van April aan die K2-toernooi in Oudtshoorn deel waar hulle derde eindig.
Agt spanne speel in die semi-finale en die eerste span speel in die eindstryd teen die Hoërskool Sentraal, waar ons die knie moes buig. Die eerste span neem dan verder aan die Vrystaatkampioenskappe deel waar hulle 'n tweede posisie behaal.
Gedurende Augstus neem die 0/19 A-span deel aan die Nasionale skolekampioenskappe in Boksburg waar hulle algeheel 14de in die land eindig.
Die Suid-Afrikaanse kampioenskappe het plaasgevind in Julie en daar neem ses van ons leerders deel as lid van 'n Vrystaatspan. Een o/15-, drie o/16- en twee o/18-leerders word in Vrystaatspanne ingesluit. Gedurende hierdie toernooi word een o/18-leerder aangewys as een van die top 35 0/18 spelers en een leerder word gekies vir die 0/16 Suid-Afrikaanse span wat aan 'n toernooi in Lesotho deelneem. By hierdie toernooi waar onderskeidelik Botswana, Lesotho en Namibië deelgeneem het, is die Suid-Afrikaanse span as wenners van die toernooi gekroon.
Daar het twee o/15- en twee o/19-spanne aan die onderskeie ligas deelgeneem. Drie leerders word in die Suid-Vrystaat o/15 krieketspanne en twee leerders in die o/19 Suid-Vrystaatspanne opgeneem. Die eerste span onderneem 'n toer na Hoërskool Upington en het ook aan Sentraal Hoërskool se jaarlikse T20-toernooi deelgeneem. Die eerstespan het 'n besonderse seisoen in 2017 beleef deurdat hulle elf van hul vyftien wedstryde gewen het.
19 leerders het aan die Interhoërswemgala deelgeneem. In 18 items het die swemmers die finale gehaal en drie brons medaljes is verower.
Drie JF-spanne het in Februarie aan die sewestoernooi deelgeneem. Gedurende die Maart-vakansie het al die A-spanne na die Glenwood rugbytoernooi getoer.
Die eerste span het die Classic Clash teen Sentraal gewen en die o/14-manne het die liga onoorwonne afgesluit. Vyf van die spanne het in die ligafinale gespeel met die o/14-, o/15- en tweede span as ligawenners.
Twaalf seuns het die Vrystaat verteenwoordig, tien by die o/19's en twee by die o/16's.
Graag wens ons leerders wat in buiteskoolse sportsoorte presteer het, hartlik geluk. Daar word op 'n deurlopende basis erkenning aan leerders gegee vir hul prestasies en dit is JF se beleid om aan provinsiale verteenwoordigers erekleure toe te ken.